VARAAIT
Tere tulemast jälle Varaaita!
Meie tänaseks teemaks on: Kui Jeesus saabub.
Kas sa oled mõelnud võimalusest,
et ükskord tõepoolest selline isik nagu Jeesus tuleb maa peale
ja kõik näevad teda?
Ta tuleb suure mürtsuga
ja ükski inimene ei saa öelda, et ta ei teaks seda.
Oled mõelnud sellisest võimalusest? Täna me räägime sellest
ja minu külaliseks on Antero Mooses Laukkanen -
pastor Majaka kogudusest ja mitmel moel ühiskondlik mõjuisik.
Lähme sel korral teema juurde vesteldes.
Mooses, tere tulemast saatesse! - Aitäh!
Millal sa jõudsid esimest korda mõtteni, et Jeesus tuleb tagasi?
Mäletan 70-ndate algusest üht tõelist naftakriisi.
See oli 1973 aastal,
oli igasuguseid jutte ja maailm muutus väga kiiresti.
Elu muutus kallimaks ja sel ajal räägiti palju Jeesuse tagasitulekust.
Mäletan isegi, kuidas kõik õhtud, mil' oli võimalik,
sai telefonipostidele kleebitud kuulutusi: "Jeesus tuleb varsti. Kas oled valmis?"
Üks selline peatas ka mind minu elus.
Osalt sellepärast tulin ma ka usule. - Tõesti?
Sõbrad naersid hommikul, kui tööle läksin,
et olen jälle olnud öövahetuses.
Tol ajal ootasime, mõtlesime ja rääkisime.
Aastate möödudes, on see täiesti vaibunud.
Umbes 4-6 nädalat tagasi ühel õhtul kusagilt tulles,
nägin vanu puust telefoniposte ja mulle tuli meelde,
kui innukas ma olin olnud neid kuulutusi kleepides.
Ja siis ma küsisin iseendalt,
kuhu on kadunud kuulutustöö Jeesuse tagasitulekust?
Läksin koju ja ei saanud öösel magada.
Otsisin raamatud välja, hakkasin uurima ja lugema kirjakohti,
kus räägitakse Jeesuse tagasitulekust.
Ja mulle tundub, et kogu minu sisemine maailm hakkas lõõmama
ja nagu kogu taevas oleks juubeldanud,
et nüüd sa oled mingis sellises prohvetlikus vaimus,
milles taevas tahab, et sa oleksid.
Peale seda olen pidanud mitu kõnet Jeesuse tagasitulekust.
Kas sa oled märganud, et need kuulutused on tulnud uuesti?
- Ei ole. Olen neid näinud Kesk-Soomes.
Minu arvates see on väga hea,
kuna nagu ma ütlesin, mind see peatas.
Mäletan omal ajal, olin teel tuurilt koju,
pohmellis ja eriti halvas seisus, siis auto peatus posti kõrval,
kus oli kijras: "Jeesus tuleb, kas sa oled valmis?"
Ja kui ma usule tulin,
oli mul väga tugevalt esil see mõte Jeesuse tulekust.
Miks on Jeesuse tuleku ootus põlenud sellise väiksema leegiga?
Minu arvates on sellele loogiline seletus,
kuna on olnud palju erinevaid ennustusi ja oletusi Jeesuse tuleku kohta.
Ja nende ümber on olnud üsna palju "vaimseid keeristorme".
See omakorda viib selleni, et kui mõni selline ennustus ei täitu...
Aasta 1988 oli väga tähendusrikas, 90-ndatel oli üks selline ja aasta 2000.
On olnud ka enne seda -
isegi väga täpseid päevi, millal Jeesus arvatakse tulevat.
Kui see siis ei täitu, pastorid ei kipu teemat puudutama,
kuna nad ei taha endale märki külge.
Seetõttu on Jeesuse tuleku jälgimine jäänud tahaplaanile.
Me oleme eelnevates saadetes rääkinud sinuga maailmastumisest.
Mil määral maailmastumine ja kohandumine selle ajaga
on mõjutanud seda,
et Jeesuse tagasitulekust ei räägita nii palju?
Minu arvates see on otsustav just sellepärast,
et kui me nüüd vaatame Piiblist, mida see tähendab kui Jeesus saabub,
siis see tähendab teatud asju, mis pole nii toredad.
Ja need hakkavad toimuma, neid hakkab palju toimuma
ja see võib tuua isegi sellise hirmu,
lootusrikka igatsuse asemel.
Kuni sa mõistad,
et kui Jeesus tuleb tagasi, võib see olla ainult hea,
kuna siis Tema tuleb ja lõpetab selle meeletuse,
mida me praegu näeme.
Aga maailmastumine -
me oleme ajanud oma juured nii tugevalt sellesse maailma,
et kui Jeesus tuleb selle vastu, siis see tähendab,
et Jeesus tuleks nagu meie eluviisi vastu.
Tuleb meie rõõmu rikkuma. - Jah, see oli hästi öeldud!
Ja võtab meilt ära selle, et me naudime seda maailma.
See on natuke paradoksaalne, et kui Jumal on loonud meile maailma,
siis Ta muidugi ootab, et me naudiksime seda,
kuid sedasi, nagu Tema on ette näinud.
Me proovime kõike moonutada. Sellest võiks teha oma saate.
Mainisid, et peab toimuma midagi, enne kui Jeesus tuleb.
Et kui Jeesus tuleb, siis toimuvad teatud asjad,
mis võivad olla ka negatiivsed.
Mis peab juhtuma või mis juhtub enne kui Jeesus tuleb?
Matteuse 24 Jeesus kirjeldab erinevaid asju -
on näljahäda, maavärinaid, taeva vägesid kõigutatakse.
Isad tõusevad poegade vastu -
Piiblis on palju kohti, mis kirjeldavad seda.
Tuleb isekas sugupõlv, kes mõtleb ainult enda peale,
armastus jahtub.
Ka see on minu arvates huvitav, et kui seadusetus saab võimule,
siis armastus jahtub.
Me mõtleme, miks vanureid ei hooldata, miks haigeid ei hooldata.
Kuna pole armastust, keegi ei hooli.
Kui Jeesus sellest räägib, siis ta väga põnevalt määratleb,
võrreldes seda sünnitusvaludega.
Ta ütleb, et enne kui algavad sünnitusvalud,
mille käigus sünnib midagi uut, enne Tema tulekut, tulevad tuhud.
See on märk sellest, et midagi on kohe tulemas.
Ma usun, et need märgid, ulatuslikud maavärinad,
ulatuslik näljahäda...
Meie siin Põhjalas naudime endiselt kõiki ristiusu õnnistusi,
ühiskonna rahu ja teatud tasakaalu.
Mõtleme, et Jeesuse tulek ei või olla lähedal.
Ja me ei näe, mis toimub mujal maailmas.
250 miljonit inimest on tagakiusatud oma usu pärast,
ainult 18% kogu maailma inimestest sööb iga päev korralikku, tervislikku toitu.
Me kuulume sellesse vähemusse, kellel on kõike külluslikult.
Kui vaatame muud maailma, siis näeme seal kõiki neid asju,
millest Jeesus rääkis. See ongi sünnitusvalude algus.
Mõtleme, mis viimastel päevadel on olnud:
üks maavärin teise järel, Austraalia üleujutused,
merede saastumised...
Tõesti palju kõike. Massiivsed vulkaanipursked.
Kui kokku lugeda, siis kogu ajaloo jooksul
pole olnud nii palju loodusilminguid, kui viimase paarikümne aasta jooksul.
Kui Jeesus tuleb, tuhud kasvavad.
Kui kaugele me nende tuhudega praegu oleme jõudnud?
Ma ei küsi su käest, et mis päeval Jeesus tuleb,
Piibli järgi võime vaid ligikaudu teada, Pauluse järgi vähemalt.
Nii, et kui kaugel me ligikaudu oleme Jeesuse tulekust?
Kui 2000 aastat tagasi Jeesus ütles Ilmutuse raamatus mitmeid kordi:
"Mina tulen varsti."
Võime järeldada, et see on nüüd lähemal kui tol ajal.
See on loogiline.
Kui me vaatame Ilmutuse raamatu selgeid nägemusi,
kasvõi Ilmutuse raamatu 6. peatükis, nende pitserite sisu,
võrdleme neid Jeesuse kõnedega Matteuse 24. peatükis,
näeme seal selget kokkulangevust. Ütleksin, et me oleme tõesti lähedal.
Kas oleme kümne või viie või kahekümne aasta kaugusel...
Julgeksin öelda, et oleme lähedal, tõesti lähedal.
Kas oleme ühe inimpõlve kaugusel,
ei tea, kuna kõik need tunnusmärgid, millest Jeesus rääkis...
Õigupoolest üks ainult veel puudub
ja see on see, et taevatähed langevad maa peale
ehk siis meteoriit või midagi sarnast.
Ainus nendest, mida Jeesus mainis, mida pole veel juhtunud.
Ma oleksin üsna rumal kui ma ütleksin,
et küllap siin läheb veel paarsada aastat.
Seda ma ei ütle. Kas see aitab sind natukenegi?
Jaa, aitab märgatavalt.
Kuidas koguduses praegu suhtutakse Jeesuse tagasitulekusse?
Selles mõttes, et alati on räägitud, et Jeesus tuleb varsti.
Kus me päriselt seda näeme, kui alati on sellest räägitud?
Kuidas peaksime koguduses suhtuma Jeesuse tagasitulekusse?
Mis peaks toimuma kogudustes? - See on just see põhiküsimus.
Algkoguduse ja meie praeguse, rääkides üldiselt lääne kogudusest,
nende selge erinevus on see,
et algkoguduses tervitati üksteist öeldes: "Maranatha"
ehk "Tule Issand Jeesus!"
Neil oli Jeesuse ootus igapäevane,
nad mõtlesid, et ta võib tulla ükskõik millal.
Nad hoidsid ennast vaimselt vormis, nad said aru, mida Jeesus rääkis,
et peab olema õli lambis, peab olema valmis.
"Minu tulek on nagu varas öösel." Ta ei tule kell kaelas. Tuleb ootamatult.
Nii et, olge valmis!
Siis võrreldakse kogudust pruudiga.
Kuidas pruut valmistub pulmadeks, kohtuma oma peigmehega?
Käib juuksuris, paneb lõhnaõli ja on valmis, on valmistunud.
On ootus, on innustus, on rõõm - minu peigmees on tulemas,
ma olen valmis ja varsti algab meie ühine... !
See on tohutu südame põlemine, armastuse leek.
Võib ette kujutada, et see pruut, samal ajal kui ta end valmis seab,
räägib kogu aeg oma väljavalitust, et ta on nii tore, ta on nii tugev,
ta on nii pikk ja nii ilus - kuidas ta küll võib olla nii hea!
Ootuses elaval kogudusel on need samad jooned.
Kuidas kristlik kogudus võib valmistuda ootuseks?
Peame end sättima ja korda tegema,
aga kuidas me saame kristlastena konkreetselt olla valmis selleks,
et Jeesus tuleb tagasi?
Ma hoolitsen selle eest,
et ma ei lase selle maailma vaimul ennast siduda liiga palju.
Sellepärast, et ma küll elan selles maailmas,
igaüks saab aru, et me oleme seal, kus me oleme
ja teeme neid asju, mis meile on antud kuni Jeesuse tulekuni.
Aga see on südamepalve Jumalale,
südamehoiak on tõsiseks muutunud teatud moel.
Suhtun oma ellu tõsiselt,
suhtun sedasi, et mulle on antud tähtis ülesanne.
Evangeeliumi edasiviimine
on ootava koguduse kõige silmapaistvam tunnus.
See on misjonikogudus, kogudus, mis viib sõnumit edasi.
Mooses, mis siis juhtub, kui Jeesus tuleb tagasi?
On väga huvitav uurida Piiblit.
Alguses lihtsalt loed läbi kõik kirjakohad, mis on seotud sellega.
Jeesus ütles kõigepealt, et Ta läheb meile aset vamistama
ja Ta viib meid enda juurde.
Toimub mingisugune Tema juurde minek,
see toimub kindlasti.
Jeesuse kohta öeldi, kui Ta lahkus siit,
Apostlite tegude 1. peatükis, siis kui Ta tõuseb taevasse,
siis kaks inglit tulevad ja ütlevad, et Ta tuleb samamoodi tagasi,
nagu te nägite Teda minemas.
Võime olla päris kindlad, et Jeesus tuleb pilve peal.
Ta ise ütles seda ka Ilmutuse raamatus,
et Ta tuleb pilve peal.
Siis öeldakse, et on vägev ingel, keegi kes puhub pasunat,
kostab häält ja on näha tunnustäht - Inimese Poja märk, mis on nagu välk.
Võib öelda, et juhtub midagi vapustavat,
midagi hakkab lõõskama kuskil,
mis tõmbab endale kogu maailma tähelepanu.
Seal on kõva lärm.
Seal on ilmselt kõva lärm, võib ka nii mõelda.
Tõesti, pasun, kas see on mõeldud, et kõik kuulevad seda pasunat
või on need kristlased, kes seda kuulevad või kuidas?
On võimas pasuna hääl. Või kostub see ainult taevas?
Kuna Johannes oli nagu taevas kui ta kuulis seda pasuna häält.
Et kus see toimub? Selliseid ebaselgeid kohti on.
Võib öelda, et pasunat on kuulda, Ta tuleb pilve peal,
see on helge sündmus, Ta laskub alla koos tuhandete pühadega.
Vähemalt need sündmused toimuvad.
Sellest algab tuhandeaastane rahuriik.
Minu arvates see on üks Piibli huvitavamaid kohti,
sellepärast, et siin Jeesus demonstreerib meile,
milline maailm oleks olnud kui Jeesuse õpetused
oleksid olnud meie juhtnöörideks maailma juhtimisel.
Sina usud siis sõna-sõnaliselt tuhandeaastasesse rahuriiki maa peal?
Jah! - Tore tutvuda inimesega, kes sellesse usub.
Mulle nimelt tundub, et ka see kirjeldab praegust aega -
kas tuhandeaastane rahuriik on nii müstiline või raskesti mõistetav,
et seda on raske uskuda, kuigi Piibel räägib sellest selgelt?
Ilmutuse raamatus on neli korda öeldud: "Need tuhat aastat..."
Mitu korda peab seda kordama, et inimesed aru saaksid?
Ilmutuse raamatu sündmused on möödapääsmatud,
see on seotud juutide Piibli tõlgendamise
"kolme seitsme põhimõttega", mis on neile väga oluline.
See teeb asja tagasipöördumatuks.
Ilmutuse raamatu ilmutus on tagasipöördumatu.
Seal on seitse pitserit, seitse pasunat, seitse kaussi
ja siis nagu jumaliku boonusena on veel need kolm "Häda, häda!" hüüet.
See on nii lõpuni pitseeritud, see mis hakkab toimuma.
Nüüd kui ma olen 6 nädalat uurinud ja lugenud seda temaatikat,
siis siin on väga palju erinevaid tõlgendusi.
Märkasin, et kui ma helistasin mitmele
endast märgatavalt targemale inimesele, kes on päris teoloogid,
siis märkasin, et neid teooriaid on nii palju,
et mitte keegi nendest teoloogidest ei tahtnud öelda, mida nad usuvad.
Mul tekkis selline probleem, et nüüd ma saan aru,
miks keegi ei räägi Jeesuse tagasitulekust.
Keegi ei taha öelda, mis sellega kaasneb.
Ja ühes vestluses, kus oli rohkem inimesi,
ma ütlesin, et ma pigem ütlen asju, mis on natuke valesti,
et algatada vestlust ja ootust, et Jeesus tuleb.
Ma võtan meelsasti selle riski, et mõeldakse: Mida ta nüüd patrab seal!
Ja siis ma äkki märkasin,
et kõik hakkasid rääkima Jeesuse tagasitulekust.
Siis ma läksin koju ja ütlesin endale, et võimas, ma patran varsti veel rohkem.
Siin on juba see mõte, et kui Piibel jätab palju saladuseks,
kas see tähendab seda, et nendest ei peaks rääkima?
Ma ei usu seda.
Nüüd peab ütlema, et kui Jeesus saabub,
kas me oleme tegelikkuses sedasi vaimulikult häälestatud
ja sellises vaimus, et süda loodab ja ütleb:
"Minu peigmees on tulemas!"
Üks küsimus.
Millal inimene on valmis ütlema Jeesusele: Tule, Issand Jeesus!
Mäletan, et sel ajal kui ma usule tulin ma palvetasin:
Jeesus, palun ära tule veel.
Ja hommikul ohkasin kergendatult: "Aitäh, et Sa ei tulnud veel."
Mis see on see valmisolek?
Kas sellest piisab, et ma olen patud andeks saanud?
Või peaksin ma kuulutama seda lõppu?
Ma ütleksin nüüd loominguliselt, et su nimi on eluraamatus kirjas -
see oli üks asi seal, et su nimi on seal, sellest piisab.
Teine asi on see, millisena Jeesus meid leiab,
millisena Ta meid loodab leida.
Usun, et kui ma olen kiindunud sellesse ellu,
siis ega ma ei taha küll, et Jeesus veel tuleks,
sest mul on nii palju asju, mida tahaksin veel teha.
Tahaksin käia Floridas, näha pingviine.
Tahaksin kallistada pandakarusid.
Mul on mitmeid loomulikke ootusi, kuna elu on imeline kingitus.
Maailm on imeline kink.
Tahaksin kordki võtta boamao enda sülle ja tunda seda jõudu.
See on üks Jumala loodud asi.
Kuid kui need asjad on minu jaoks suuremad kui see,
et ootan Jeesuse tagasitulekut, siis siin on see kriisikoht,
kus ma eraldun maailmast.
Kunagi ütlesin noortele,
et vaid see inimene võib võita maailma, kes on enne maailmale surnud.
Kui mul pole enam ootusi maailma suhtes, siis olen valmis.
See on natuke suurem pilt asjadest sinu selgele küsimusele.
Vahest meid, ärkamisaja kristlasi,
kritiseeritakse Jeesuse tuleku kuulutamisest.
Mõned ütlevad, et kui sul sel hetkel, kui Jeesus tuleb,
on peas üks vale mõte, siis on kõik läbi.
Kas see on nii?
Või on see nii, et ma võin ka siis Jeesuse lepitustööle ja armule toetuda?
Kuidas see valvamine praktikas käib?
Ma usaldan Jeesuse lepitustööd,
ma ei tee teadlikult pattu ega hoia midagi valet oma elus.
Kas sellest piisab?
Sellest piisab.
See on meie sisemusse pandud Jumala Püha Vaimu pitser,
mida Jumal teab ja tunneb.
See on täpselt nii, nagu fakt, et me pole kunagi teinud midagi selleks,
et saada päästetud. Jumal hoolitses ise kõige eest.
Ning selle pääste lõpuni viimine
on samamoodi Tema armust tulenev tegu,
et Ta selle kinnituseks läkitas sinu sisse Püha Vaimu.
Piibel ütleb, et Püha Vaim on meie lootuse ankur.
Mis meie saate nimi oligi? Sadam?
Ei, vaid see on Varaait.
Aa, sassi läks. Meil on ikka asjad kontrolli all.
Jah, suunitlus on küll täpne.
See on justkui nii, et meie lootuse ankur on visatud sisse.
Meie mõtleme: "On alles vinge värk!"
Kui elu veab meilt jalad alt, siis ma ei vaju kuskile sügavasse,
vaid mu ankur hoiab mind üleval, et ma ei vajuks põhja.
Jumal hakkab ankrut ülespoole tõmbama.
Teine mõte, mis mul on, on selline,
et me peaksime mitte ainult oma hinge päästmiseks olema valvsad,
vaid ka teiste pärast. Saades teisi aidata.
Jah.
Aitäh, et tõid välja ka selle süütunde kompleksi teema.
Mulle on ka öeldud, et kui keegi varastab su rahakoti ära
ja sina oma vihas hakkad teda näiteks kiruma,
siis jääd ootamatult auto alla ja sured, lähed kindlalt põrgusse.
See oli šokeeriv.
Olin nii hirmunud, et ei läinud ülekäigurajale mitu kuud.
Mõtlesin, et kui keegi sõidab mulle seal otsa
ja mul on peas mingi halb mõte, siis on põrgu ootamas.
See oli tohutu koorem, nimetan seda ahastusteoloogiaks,
eriti kui inimesi sellega hirmutatakse.
Kas see ongi siis see "õnnis lootus", kui me ahistame inimesi?
Tänan, et rõhutasid seda.
Kuid Jeesuse tulek on rõõmus asi, see on hea lootuse asi,
millega inimesi innustada.
Pastorina või koguduse karjasena tahangi inimestelt küsida:
mille külge oled oma elu kinnitanud?
Mulle meeldib mu oma kodu, ma sisustan seda ja kaunistan,
see on mulle armas,
kuid ma pole end selle külge kinnitanud.
Ütlen: "Tule, Issand Jeesus, ükskõik millisel hetkel!
See on kindlalt parem, mis Sinul mulle on,
kui ükskõik mis asi siin elus, mida ma endale hankida suudan."
Aitäh jällegi.
Jätkame millalgi seda teemat. - Teeme nii.
Õnnistusi su ellu ja tööellu!
Sadamasse, ankrusse ja kõige üle!
Tõesti, nii on.
Aitah sulle, kallis vaataja, et olid meiega.
Jeesus tuleb tagasi ning see on rõõmus teema,
see on maailma parim asi!
See on tõesti maailma parim asi.
Jeesuse lunastustöö Kolgata ristil on maailma parim asi üldse,
kuid see, et Ta tuleb meile järgi ja viib meid meie päriskoju,
see on samuti parim asi!
Kui tahad toetuda Jeesusele ja olla Tema lunastustöö all kaitsuna,
siis sa oled Ta tulekuks valmis.
Ära lase ühelgi asjal endalt lootust ära võtta!
Lootust, et Jeesus tuleb ja viib sind koju!
Ta on täis armu ja tõde, Ta armastab Sind.
Palvetame koos.
AItäh, Jeesus, et oled läinud meile aset valmistama,
ning kui Sa oled nii kaua seda meile valmistanud,
siis milline paik see küll on!
Aitäh, Issand, et saame Sinu läbi olla valmis
ja loota Sinu lepitustööle. Sellest piisab.
Me kiidame sind Jeesuse nimel, Isa, aamen.
Aitäh meid vaatamast.
Kohtumiseni järgmises saates! Nägemist!
Tõlge: Ülle Kapanen